 

U Dječjem vrtiću „Radost“ Poreč – Parenzo u cilju suradnje i podrške poticajnom roditeljstvu nastavljaju se održavati edukativna predavanja i pedagoške radionice za roditelje.

Nakon iznimno uspješne provedbe ciklusa radionica „Rastimo zajedno“ za roditelje djece najmlađe dobne skupine program se i ove godine nastavlja radionicama za očeve. Radionice „Klub očeva Rastimo zajedno“ namijenjene su očevima, odnosno osobama koje imaju ulogu oca u djetetovom životu.

Posebna se pažnja na radionicama posvećuje ulozi oca u ranom djetinjstvu jer očeva uključenost, osjetljiva podrška i poticaj u prvim godinama života daju jedinstveni doprinos djetetovom dugoročnom psihosocijalnom razvoju. Radionice provodi tim educiran za provedbu programa kojega su u suradnji s UNICEF-om razvili domaći stručnjaci. Radionice će započet u veljači, a sastojat će se od četiri dvosatne radionice raspoređene kroz četiri tjedna. Aktivnosti programa ostvaruju se kroz predavanja, vježbe i razmjenu iskustva.

Detaljne informacije o Programu „Kluba očeva“, datumima održavanja radionica te načinu na koji se mogu prijaviti, zainteresirani će očevi dobiti u jaslicama.

Za roditelje pojedinih odgojno – obrazovnih skupina vrtića „Radost II“ i Područnih vrtića Vižinada, Baderna i Sveti Lovreč stručne suradnice i zdravstvena voditeljica tijekom siječnja i veljače održat će predavanja i radionice: „Moje dijete u dječjem vrtiću“, „ Važnost komunikacije djeteta i roditelja“, „Slobodno vrijeme djece“, „Važnost empatije“, „Kako potaknuti djecu da prihvate raznovrsnu prehranu“. Raspored će biti istaknut na oglasnoj ploči vrtića i u nastavku je teksta.

Ovim se oblicima suradnje s roditeljima nastoje poduprijeti postojeće i omogućiti razvoj novih roditeljskih snaga i sposobnosti nošenja s izazovima suvremenog roditeljstva.

*„Naša želja je da vrtić bude mjesto u kojem će roditelji uz stručno vodstvo i podršku osnaživati svoju roditeljsku ulogu i pritom se ugodno osjećati”* poručile su voditeljice uz poziv roditeljima na uključivanje.

**Raspored održavanja edukativnih predavanja i radionica za roditelje u siječnju i veljači:**

|  |  |  |  |
| --- | --- | --- | --- |
| **Predavač** |  **Tema** |  **Vremenik**  |  **Odgojne skupine** |
| Mirjana Smodek | „Moje dijete u dječjem vrtiću“ | Utorak, 22. 1.  u 17,00 sati | Za roditelje djece s teškoćama u razvoju |
| „Važnost komunikacije djeteta i roditelja“ | Utorak, 5.2.u 17,00 sati  | PV Baderna (jaslice i vrtić) |
| Četvrtak, 31.1.u 17,00 sati | PV Vižinada (obje skupine) |
| Utorak, 12.2.u 17,00 sati | PV Sv. Lovreč |
| „Slobodno vrijeme djece“ | Utorak, 19.2.u 17,00 sati | DV Radost II (D. Maretić iV. Đurin Ipša) |
| „Važnost empatije“ | Utorak, 26. 2.u 17,00 sati | DV Radost II(A.Bratović i J.Bronić) |
| Vesna Radman | „Kako potaknuti djecu da prihvate raznovrsnu prehranu“ | Utorak, 5.2.u17,00 sati | DV Radost II (S.Žeželj i J.Daris Poropat |